title: Rådets afgørelse (FUSP) 2016/37 af 16. januar 2016 om anvendelsesdatoen for afgørelse (FUSP) 2015/1863 om ændring af afgørelse 2010/413/FUSP om restriktive foranstaltninger over for Iran

text:
               16.1.2016

               DA

               Den Europæiske Unions Tidende

               LI 11/1

         RÅDETS AFGØRELSE (FUSP) 2016/37
   af 16. januar 2016
   om anvendelsesdatoen for afgørelse (FUSP) 2015/1863 om ændring af afgørelse 2010/413/FUSP om restriktive foranstaltninger over for Iran
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 26. juli 2010 afgørelse 2010/413/FUSP (1) om restriktive foranstaltninger over for Iran.

               (2)

               Med støtte fra Unionens højtstående repræsentant for udenrigsanliggender og sikkerhedspolitik indgik Kina, Frankrig, Tyskland, Den Russiske Føderation, Det Forenede Kongerige og De Forenede Stater den 14. juli 2015 en aftale om en langsigtet samlet løsning på det iranske atomspørgsmål. En vellykket gennemførelse af den fælles omfattende handlingsplan vil sikre, at det iranske atomprogram udelukkende har fredelig karakter, og vil medføre en samlet ophævelse af alle atomrelaterede sanktioner.

               (3)

               De Forenede Nationers Sikkerhedsråd vedtog den 20. juli 2015 resolution (UNSCR) 2231 (2015), som godkender den fælles omfattende handlingsplan, opfordrer til fuldstændig gennemførelse heraf i overensstemmelse med tidsplanen i den fælles omfattende handlingsplan og foreskriver handlinger, der skal udføres i overensstemmelse med den fælles omfattende handlingsplan.

               (4)

               UNSCR 2231 (2015) fastsætter, at bestemmelserne i UNSCR 1696 (2006), 1737 (2006), 1747 (2007), 1803 (2008), 1835 (2008), 1929 (2010) og 2224 (2015) ophæves, efter at IAEA har kontrolleret gennemførelsen af Irans atomrelaterede tilsagn som fastsat i den fælles omfattende handlingsplan.

               (5)

               UNSCR 2231 (2015) fastsætter endvidere, at staterne skal overholde de relevante bestemmelser i den erklæring af 14. juli 2015 fra Kina, Frankrig, Tyskland, Den Russiske Føderation, Det Forenede Kongerige, De Forenede Stater og Den Europæiske Union, som findes som bilag B til UNSCR 2231 (2015), og som har til formål at fremme gennemsigtighed og skabe en atmosfære, der bidrager til fuldstændig gennemførelse af den fælles omfattende handlingsplan.

               (6)

               Rådet besluttede den 18. oktober 2015 ved afgørelse (FUSP) 2015/1863 (2) under hensyntagen til UNSCR 2231 (2015) og bilag B til UNSCR 2231 (2015) at bringe gennemførelsen af alle Unionens atomrelaterede økonomiske og finansielle sanktioner til ophør, samtidig med at IAEA har kontrolleret, at Iran har gennemført de vedtagne atomrelaterede foranstaltninger.

               (7)

               Rådet besluttede ligeledes ved afgørelse (FUSP) 2015/1863, efter at IAEA har kontrolleret gennemførelsen af Irans atomrelaterede tilsagn, at indføre en tilladelsesordning for evaluering af og afgørelse om atomrelaterede overførsler til eller aktiviteter med Iran, der ikke er omfattet af UNSCR 2231 (2015), i fuld overensstemmelse med den fælles omfattende handlingsplan.

               (8)

               I overensstemmelse med artikel 2, stk. 2, i afgørelse (FUSP) 2015/1863 skal afgørelsen anvendes fra den dato, hvor Rådet har konstateret, at IAEA's generaldirektør har forelagt en rapport for IAEA's styrelsesråd og De Forenede Nationers Sikkerhedsråd, der bekræfter, at Iran har truffet de foranstaltninger, der er næremere angivet i punkt 15.1-15.11 i bilag V til den fælles omfattende handlingsplan.

               (9)

               Rådet har konstateret, at IAEA's generaldirektør den 16. januar 2016 har forelagt en rapport for IAEA's styrelsesråd og De Forenede Nationers Sikkerhedsråd, der bekræfter, at Iran har truffet de foranstaltninger, der er næremere angivet i punkt 15.1-15.11 i bilag V til den fælles omfattende handlingsplan —

         VEDTAGET DENNE AFGØRELSE:
   Artikel 1
   Afgørelse (FUSP) 2015/1863 anvendes fra den 16. januar 2016.
   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Bruxelles, den 16. januar 2016.

            På Rådets vegne

         A.G. KOENDERS

            Formand

      (1)  Rådets afgørelse 2010/413/FUSP af 26. juli 2010 om restriktive foranstaltninger over for Iran og om ophævelse af fælles holdning 2007/140/FUSP (EUT L 195 af 27.7.2010, s. 39).

      (2)  Rådets afgørelse (FUSP) 2015/1863 af 18. oktober 2015 om ændring af afgørelse 2010/413/FUSP om restriktive foranstaltninger over for Iran (EUT L 274 af 18.10.2015, s. 174).


title: 2006/410/EF: Kommissionens afgørelse af  24. maj 2006  om fastsættelse af de beløb, der i henhold til artikel 10, stk. 2, artikel 143d og artikel 143e i Rådets forordning (EF) nr. 1782/2003 stilles til rådighed for Den Europæiske Landbrugsfond for Udvikling af Landdistrikterne (ELFUL) og Den Europæiske Garantifond for Landbruget (EGFL)

text:
               15.6.2006

               DA

               Den Europæiske Unions Tidende

               L 163/10

      KOMMISSIONENS AFGØRELSE

   af 24. maj 2006
   om fastsættelse af de beløb, der i henhold til artikel 10, stk. 2, artikel 143d og artikel 143e i Rådets forordning (EF) nr. 1782/2003 stilles til rådighed for Den Europæiske Landbrugsfond for Udvikling af Landdistrikterne (ELFUL) og Den Europæiske Garantifond for Landbruget (EGFL)
   (2006/410/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (1), særlig artikel 12, stk. 2 og 3, og
   ud fra følgende betragtninger:

               (1)

               Artikel 10 i Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere (2) fastsætter metoden til beregning af de nettogradueringsbeløb, der skal stilles til rådighed for Den Europæiske Landbrugsfond for Udvikling af Landdistrikterne (ELFUL). Forordningens artikel 143d og artikel 143e fastsætter, hvilke beløb der skal afsættes til omstrukturering i bomulds- og tobaksregioner.

               (2)

               De maksimale årlige beløb til rådighed for Den Europæiske Garantifond for Landbruget (EGFL) før overførslerne til ELFUL indtil 2013 fastsættes i bilag I til den interinstitutionelle aftale om den finansielle ramme for 2007-2013 (3).

               (3)

               De beløb, der stilles til rådighed for ELFUL, og de nettobeløb, der stilles til rådighed for EGFL, bør fastsættes på grundlag af de maksimale årlige beløb for regnskabsårene 2007-2013 —

         TRUFFET FØLGENDE AFGØRELSE:
   Eneste artikel
   De beløb, der stilles til rådighed for Den Europæiske Landbrugsfond for Udvikling af Landdistrikterne (ELFUL) for regnskabsårene 2007–2013 i henhold til artikel 10, stk. 2, artikel 143d og artikel 143e i forordning (EF) nr. 1782/2003, samt de nettobeløb, der stilles til rådighed for Den Europæiske Garantifond for Landbruget (EGFL), fastsættes i bilaget til denne afgørelse.

      Udfærdiget i Bruxelles, den 24. maj 2006.

            På Kommissionens vegne

         Mariann FISCHER BOEL

            Medlem af Kommissionen

      (1)  EUT L 209 af 11.8.2005, s. 1. Ændret ved forordning (EF) nr. 320/2006 (EUT L 58 af 28.2.2006, s. 42).

      (2)  EUT L 270 af 21.10.2003, s. 1. Senest ændret ved forordning (EF) nr. 319/2006 (EUT L 58 af 28.2.2006, s. 32).

      (3)  Endnu ikke offentliggjort i EUT.

      BILAG

                  (i mio. EUR)

                  Regnskabsår

                  Beløb til rådighed for ELFUL

                  Nettobeløb til rådighed for EGFL

                  Artikel 10, stk. 2 i forordning (EF) nr. 1782/2003

                  Artikel 143d i forordning (EF) nr. 1782/2003

                  Artikel 143e i forordning (EF) nr. 1782/2003

                  2007

                  984

                  22

                  44 753

                  2008

                  1 241

                  22

                  44 954

                  2009

                  1 252

                  22

                  45 405

                  2010

                  1 257

                  22

                  45 867

                  2011

                  1 231

                  22

                  484

                  45 880

                  2012

                  1 231

                  22

                  484

                  46 356

                  2013

                  1 228

                  22

                  484

                  46 840


title: 2010/763/EU: Rådets afgørelse af 6. december 2010 om indgåelse af en fiskeripartnerskabsaftale mellem Den Europæiske Union og Salomonøerne

text:
               9.12.2010

               DA

               Den Europæiske Unions Tidende

               L 324/48

         RÅDETS AFGØRELSE
   af 6. december 2010
   om indgåelse af en fiskeripartnerskabsaftale mellem Den Europæiske Union og Salomonøerne
   (2010/763/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 43, stk. 2, sammenholdt med artikel 218, stk. 6, litra a),
   under henvisning til forslag fra Europa-Kommissionen,
   under henvisning til godkendelse fra Europa-Parlamentet, og
   ud fra følgende betragtninger:

               (1)

               På grundlag af Rådets afgørelse af 22. september 2009 om bemyndigelse af Kommissionen til at indlede forhandlinger på Fællesskabets vegne om indgåelse af en fiskeripartnerskabsaftale med Salomonøerne har Fællesskabet med Salomonøerne forhandlet en fiskeripartnerskabsaftale på plads, der giver EU-fartøjer mulighed for at fiske i farvande, som fiskerimæssigt hører ind under Salomonøernes højhedsområde eller jurisdiktion.

               (2)

               Som følge heraf paraferedes en ny fiskeripartnerskabsaftale den 26. september 2009.

               (3)

               Ved Rådets afgørelse 2010/397/EU (1) er fiskeripartnerskabsaftalen mellem Den Europæiske Union og Salomonøerne blevet undertegnet og har fundet midlertidig anvendelse siden den 9. oktober 2009.

               (4)

               Aftalen bør indgås —

         VEDTAGET DENNE AFGØRELSE:
   Artikel 1
   Fiskeripartnerskabsaftalen mellem Den Europæiske Union og Salomonøerne godkendes herved (2).
   Artikel 2
   Formanden for Rådet udpeger den eller de personer, som på Unionens vegne er beføjet til at deponere det godkendelsesinstrument, der er omhandlet i aftalens artikel 18, med henblik på at udtrykke Unionens samtykke i at blive bundet af aftalen (3).
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 6. december 2010.

            På Rådets vegne

         J. MILQUET

            Formand

      (1)  EUT L 190 af 22.7.2010, s. 1.

      (2)  Aftalens tekst er offentliggjort i EUT L 190 af 22.7.2010, s. 3, sammen med afgørelsen om undertegnelse.

      (3)  Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.


Avis juridique important

|

32003D0645

2003/645/EF: Kommissionens afgørelse af 11. september 2003 om afslutning af antidumpingprocedurerne vedrørende importen af lommetændere med gas som brændstof, ikke til genopfyldning med oprindelse i Folkerepublikken Kina, Indonesien, Malaysia og Vietnam, og om afslutning af en fornyet undersøgelse af antidumpingtolden på importen af lommetændere med fyrsten med gas som brændstof, ikke til genopfyldning, med oprindelse i Folkerepublikken Kina eller afsendt fra eller med oprindelse i Taiwan, og på importen af visse lommetændere med fyrsten, til genopfyldning, med oprindelse i Folkerepublikken Kina eller afsendt fra eller med oprindelse i Taiwan

EU-Tidende nr. L 228 af 12/09/2003 s. 0035 - 0037

Kommissionens afgørelseaf 11. september 2003om afslutning af antidumpingprocedurerne vedrørende importen af lommetændere med gas som brændstof, ikke til genopfyldning med oprindelse i Folkerepublikken Kina, Indonesien, Malaysia og Vietnam, og om afslutning af en fornyet undersøgelse af antidumpingtolden på importen af lommetændere med fyrsten med gas som brændstof, ikke til genopfyldning, med oprindelse i Folkerepublikken Kina eller afsendt fra eller med oprindelse i Taiwan, og på importen af visse lommetændere med fyrsten, til genopfyldning, med oprindelse i Folkerepublikken Kina eller afsendt fra eller med oprindelse i Taiwan(2003/645/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab(1), senest ændret ved forordning (EF) nr. 1972/2002(2), særlig artikel 9 og artikel 11, stk. 3,efter høring af det rådgivende udvalg, ogud fra følgende betragtninger:A. PROCEDUREN(1) I 1991 indførte Rådet ved forordning (EØF) nr. 3433/91(3) en endelig antidumpingtold på import af lommetændere med fyrsten, med gas som brændstof, ikke til genopfyldning, med oprindelse i bl.a. Folkerepublikken Kina.(2) Ved forordning (EF) nr. 192/1999(4) udvidede Rådet efter en undersøgelse i medfør af artikel 13 i forordning (EF) nr. 384/96 ("grundforordningen") den ovennævnte antidumpingforanstaltning til også at omfatte a) import af lommetændere med fyrsten med gas som brændstof, ikke til genopfyldning, afsendt fra eller med oprindelse i Taiwan og b) import af visse tændere til genopfyldning med oprindelse i Folkerepublikken Kina eller afsendt fra eller med oprindelse i Taiwan.(3) I 2001 indførtes med Rådets forordning (EF) nr. 1824/2001(5) en endelig told på lommetændere med fyrsten med gas som brændstof, ikke til genopfyldning, henhørende under KN-kode 9613 10 00 (Taric-kode 9613 10 00*19 ) med oprindelse i Folkerepublikken Kina, og samtidig opretholdtes den antidumpingtold, der ved forordning (EF) nr. 192/1999 var blevet udvidet til at omfatte importen af visse lommetændere med fyrsten til genopfyldning med oprindelse i Folkerepublikken Kina eller afsendt fra eller med oprindelse i Taiwan henhørende under KN-kode ex 9613 20 90 (Taric-kode 9613 20 90*21 og 9613 20 90*29 ) og til import af tændere, ikke til genopfyldning, afsendt fra Taiwan henhørende under KN-kode 9613 10 00 (Taric-kode 9613 10 00*19 ) eller med oprindelse i Taiwan henhørende under KN-kode 9613 10 00 (Taric-kode 9613 10 00*19 ). Denne told blev indført efter en fornyet undersøgelse vedrørende de endelige antidumpingforanstaltninger, der blev indført ved forordning (EØF) nr. 3433/91 og udvidet ved forordning (EF) nr. 192/1999 i overensstemmelse med artikel 11, stk. 2, i grundforordningen.(4) Den 14. maj 2002 modtog Kommissionen en klage omhandlende den påståede skadevoldende dumping i forbindelse med import af lommetændere med gas som brændstof, ikke til genopfyldning, med fyrsten eller piezotænding og med eller uden anordning til genopfyldning, med oprindelse i Folkerepublikken Kina, Indonesien, Malaysia og Vietnam ("engangstændere").(5) Klagen blev indgivet af European Federation of Lighter Manufacturers (EFLM) på vegne af fællesskabsproducenter, der tegner sig for 90 % af Fællesskabets samlede produktion af engangstændere, i medfør af artikel 4, stk. 1, og artikel 5, stk. 4, i grundforordningen.(6) Klagen indeholdt umiddelbart beviser for, at der fandt dumping sted, og at der forvoldtes væsentlig skade som følge heraf, hvilket blev anset for tilstrækkeligt til at begrunde indledningen af en antidumpingprocedure i medfør af artikel 5 i grundforordningen.(7) Hvad angår de gældende endelige antidumpingforanstaltninger vedrørende tændere med fyrsten, ikke til genopfyldning, og visse tændere til genopfyldning med oprindelse i Folkerepublikken Kina eller afsendt fra eller med oprindelse i Taiwan var Kommissionen af den opfattelse, at det på baggrund af undersøgelsens resultater skulle træffes beslutning om, at der i henhold til artikel 5 i grundforordningen skulle indføres foranstaltninger for tændere, ikke til genopfyldning, med oprindelse i Kina, idet det ikke ville være hensigtsmæssigt at forlænge de i forordning (EF) nr. 1824/2001 indeholdte foranstaltninger, og at forordning (EF) nr. 1824/2001 derfor skulle ændres eller ophæves i overensstemmelse hermed. Hvis undersøgelsen var blevet formelt afsluttet kunne konsekvensen have været, at der ville være blevet indført foranstaltninger for alle lommetændere med gas som brændstof, der ikke var beregnet på genopfyldning, dvs. i forbindelse med alle tændere med fyrsten eller piezotænding hvadenten de er beregnet til genopfyldning eller ej, med oprindelse i de lande, der er omfattet af denne undersøgelse. Der eksisterede imidlertid allerede foranstaltninger for tændere med fyrsten, både tændere til genopfyldning og engangstændere, med oprindelse i Folkerepublikken Kina, og man kunne således risikere uoverensstemmelser mellem disse foranstaltninger og de nye foranstaltninger. Sådanne uoverensstemmelser kunne undgås ved at ændre eller ophæve de gældende foranstaltninger. Det blev derfor anset for hensigtsmæssigt i overensstemmelse med artikel 11, stk. 3, i grundforordningen (genoptagning af undersøgelse) at påbegynde en undersøgelse vedrørende forordning (EF) nr. 1824/2001 med henblik på at ændre eller ophæve gældende foranstaltninger i forbindelse med undersøgelsen i henhold til artikel 5 i grundforordningen for alle tændere, der ikke er beregnet på genopfyldning, med oprindelse i Folkerepublikken Kina, Indonesien, Malaysia og Vietnam.(8) Efter Kommissionen havde hørt det rådgivende udvalg offentliggjorde den derfor en meddelelse i De Europæiske Fællesskabers Tidende(6) om gennemførelse dels af antidumpingprocedurer for import til Fællesskabet af lommetændere med gas som brændstof, ikke til genopfyldning, med oprindelse i Folkerepublikken Kina, Indonesien, Malaysia og Vietnam dels en fornyet undersøgelse i forbindelse med forordning (EF) nr. 1824/2001. I den forbindelse var den fornyede undersøgelse klart af sekundær betydning.(9) Kommissionen underrettede officielt de eksporterende producenter og importører, som man vidste havde interesse i sagen, repræsentanter for eksportlandene, repræsentative brugere og de fællesskabsproducenter, der havde indgivet klagen. Parter med interesse i sagen fik mulighed for skriftligt at fremkomme med deres synspunkter og anmode om en høring inden for den tidsfrist, der var angivet i indledningsmeddelelsen.B. TILBAGETRÆKNING AF KLAGEN OG AFSLUTNING AF PROCEDUREN(10) Ved brev af 14. juli 2003 til Kommissionen trak EFLM officielt sin klage tilbage.(11) I overensstemmelse med artikel 9, stk. 1, i grundforordningen kan en sag afsluttes, hvis klagen trækkes tilbage, medmindre en afslutning af sagen ikke vil være i Fællesskabets interesse.(12) Kommissionen mente, at sagen burde afsluttes, eftersom undersøgelsen ikke tydede på, at en afslutning af sagen ikke ville være i Fællesskabets interesse. Parter med interesse i sagen blev informeret herom og fik lejlighed til at fremføre deres bemærkninger.(13) En eksporterende producent fra Kina mente, at Kommissionen burde fortsætte undersøgelsen, på trods af at klagen var blevet trukket tilbage, og offentliggøre relevante resultater af undersøgelsen, navnlig hvad dumping angår. Denne eksporterende producent fremførte, at han ville have interesse i at undersøgelsen blev videreført på grund af hans samarbejdsvillighed under hele sagens forløb og hans bestræbelser på at bevise, at der ikke var tale om dumping for hans egen eksports vedkommende.(14) Denne eksporterende producent mente samtidig, at man i fremtiden skulle undgå at indlede antidumpingprocedurer, og påstod, at tilbagetrækningen af klagen viste, at den var ubegrundet. Denne eksporterende producent konkluderede derfor, at hvis man fandt frem til, at der ikke var tale om dumping, skulle dette resultat offentliggøres, hvilket ville afholde fællesskabsindustrien fra at indgive en ny klage inden for en overskuelig fremtid.(15) Disse forslag måtte imidlertid afvises. I henhold til artikel 5, stk. 1, i grundforordningen skal der altid indledes en antidumpingundersøgelse, når Kommissionen modtager en klage, blot denne indeholder tilstrækkeligt klare indikationer af, at der foreligger skadevoldende dumping. I den foreliggende sag fandt man, at den klage, som fællesskabsindustrien havde indgivet, var understøttet af sådanne indikationer, og indledningen af proceduren var derfor fuldt ud berettiget. I overensstemmelse med artikel 9, stk. 1, i grundforordningen kan proceduren afsluttes, hvis klagen trækkes tilbage, medmindre en sådan afslutning ikke vil være i Fællesskabets interesse. Som nævnt ovenfor i betragtning 12, var der imidlertid ikke noget, der tydede på, at en afslutning af proceduren ikke ville være i Fællesskabets interesse. I forbindelse med gennemgangen af Fællesskabets interesser kan den eksporterende producents interesser i henhold til artikel 21 i grundforordningen ikke tilgodeses. I den forbindelse skal det bemærkes, at der ikke blev modtaget nogen kommentarer fra de i artikel 21 i grundforordningen nævnte parter, såsom brugere, importører og forbrugere, der kunne lade formode, at en afslutning af sagen ikke ville være i Fællesskabets interesse. Man konkluderede derfor, at der ikke var nogen grund til at fortsætte undersøgelsen, og at proceduren derfor skulle afsluttes, uden at det formelt blev fastslået, om der var tale om dumping og skadevoldende aktivitet, og uden at man tog stilling til andre elementer, som undersøgelsen havde beskæftiget sig med.(16) Ovennævnte eksporterende producent mente endvidere, at de endelige antidumpingforanstaltninger, der er i kraft for tændere med fyrsten, som ikke er beregnet til genopfyldning, med oprindelse i Folkerepublikken Kina eller afsendt fra eller med oprindelse i Taiwan burde ophæves, hvis proceduren afsluttedes. I den forbindelse fremførte den eksporterende producent, at den ovennævnte undersøgelse vedrører samme varer, og at en videreførelse af de endelige foranstaltninger for tændere med fyrsten, der ikke er beregnet til genopfyldning, og visse tændere til genopfyldning med oprindelse i Folkerepublikken Kina eller afsendt fra eller med oprindelse i Taiwan, ville være en overtrædelse af bestemmelserne i artikel 1, stk. 4, og artikel 9, stk. 5, i grundforordningen.(17) Det skal bemærkes, at man ikke var nået frem til formelle konklusioner vedrørende nogen af de aspekter, der var blevet undersøgt i løbet af den igangværende procedure, herunder undersøgelsen i forbindelse med den pågældende vare og samme vare. Det materiale, der var blevet fremlagt sammen med klagen, og som førte til indledningen af undersøgelsen, herunder oplysninger om den pågældende vare og samme vare, var materiale, som umiddelbart blev anset for tilstrækkeligt til at påbegynde proceduren, men en beslutning om at indlede en procedure siger i sagens natur ikke noget om det endelige udfald.(18) Som nævnt i betragtning 7 og 8 var den fornyede undersøgelse sekundær i forhold til den undersøgelse, der indledtes i henhold til artikel 5 i grundforordningen, og skulle give mulighed for eventuelt at ændre eller ophæve den antidumpingtold, der var i kraft for import af tændere med fyrsten, der ikke var beregnet til genopfyldning, og visse tændere til genopfyldning med oprindelse i Folkerepublikken Kina eller afsendt fra eller med oprindelse i Taiwan afhængig af resultatet af den undersøgelse, der var indledt i medfør af artikel 5 i grundforordningen. Som nævnt ovenfor i betragtning 15 og 17 førte undersøgelsen ikke til nogen formelle konklusioner, der kunne retfærdiggøre ændringer eller ophævning af forordning (EF) nr. 1824/2001, ifølge hvilken dumpingimport af tændere med fyrsten fra Folkerepublikken Kina er skadevoldende for fællesskabsindustrien. I henhold til artikel 9, stk. 4, i grundforordningen indføres der antidumpingtold, når det er godtgjort, at der finder dumping sted, og der forvoldes skade som følge heraf, og det af hensyn til beskyttelsen af Fællesskabets interesser er påkrævet at gribe ind. I henhold til artikel 11, stk. 3, i grundforordningen kan endelige antidumpingforanstaltninger kun ændres eller ophæves, hvis omstændighederne med hensyn til dumping og skade har ændret sig betydeligt, hvilket ikke kunne dokumenteres i det foreliggende tilfælde. Den fornyede undersøgelse bør derfor afsluttes, uden at de gældende foranstaltninger vedrørende import af tændere med fyrsten, der ikke er beregnet til genopfyldning, og visse tændere til genopfyldning med oprindelse i Folkerepublikken Kina eller afsendt fra eller med oprindelse i Taiwan ændres eller ophæves.(19) I betragtning af ovenstående konkluderer Kommissionen derfor, at antidumpingproceduren vedrørende importen til Fællesskabet af tændere, der ikke er beregnet til genopfyldning, med oprindelse i Folkerepublikken Kina, Indonesien, Malaysia og Vietnam bør afsluttes, uden at der indføres antidumpingforanstaltninger.(20) Den fornyede undersøgelse bør afsluttes, uden at de gældende foranstaltninger vedrørende import af tændere med fyrsten, der ikke er beregnet til genopfyldning, og visse tændere til genopfyldning med oprindelse i Folkerepublikken Kina eller afsendt fra eller med oprindelse i Taiwan ændres eller ophæves på grund af disse foranstaltningers sekundære karakter, som allerede nævnt i betragtning 7 og 8 i undersøgelsen, der er indledt i medfør af artikel 5 i grundforordningen -TRUFFET FØLGENDE AFGØRELSE:Eneste artikel1. De antidumpingforanstaltninger, der indledtes i medfør af artikel 5 i Rådets forordning (EF) nr. 384/96 vedrørende import af lommetændere med gas som brændstof, der ikke er beregnet til genopfyldning, med oprindelse i Folkerepublikken Kina, Indonesien, Malaysia og Vietnam, afsluttes hermed.2. Den fornyede undersøgelse af antidumpingtolden på import af lommetændere med fyrsten med gas som brændstof, der ikke er beregnet til genopfyldning, med oprindelse i Folkerepublikken Kina eller afsendt fra eller med oprindelse i Taiwan og import af visse lommetændere med fyrsten til genopfyldning med oprindelse i Folkerepublikken Kina eller afsendt fra eller med oprindelse i Taiwan, der indledtes i medfør af artikel 11, stk. 3, i forordning (EF) nr. 384/96, afsluttes hermed, uden at den gældende antidumpingtold ændres.3. Den endelige antidumpingtold, der indførtes med forordning (EF) nr. 1824/2001, forbliver i kraft.Udfærdiget i Bruxelles, den 11. september 2003.På Kommissionens vegnePascal LamyMedlem af Kommissionen(1) EFT L 56 af 6.3.1996, s. 1.(2) EFT L 305 af 7.11.2002, s. 1.(3) EFT L 326 af 28.11.1991, s. 1.(4) EFT L 22 af 29.1.1999, s. 1.(5) EFT L 248 af 18.9.2001, s. 1.(6) EFT C 153 af 27.6.2002, s. 3.


title: 2009/943/EF: Rådets afgørelse af 30. november 2009 om ændring af afgørelse 2006/326/EF med henblik på fastsættelse af en procedure til gennemførelse af artikel 5, stk. 2, i aftalen mellem Det Europæiske Fællesskab og Kongeriget Danmark om forkyndelse af retslige og udenretslige dokumenter i civile og kommercielle sager

text:
               16.12.2009

               DA

               Den Europæiske Unions Tidende

               L 331/26

      RÅDETS AFGØRELSE

   af 30. november 2009
   om ændring af afgørelse 2006/326/EF med henblik på fastsættelse af en procedure til gennemførelse af artikel 5, stk. 2, i aftalen mellem Det Europæiske Fællesskab og Kongeriget Danmark om forkyndelse af retslige og udenretslige dokumenter i civile og kommercielle sager
   (2009/943/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 61, litra c), sammenholdt med artikel 300, stk. 2, første afsnit, første punktum, og stk. 3, første afsnit,
   under henvisning til forslag fra Kommissionen,
   under henvisning til udtalelse fra Europa-Parlamentet (1), og
   ud fra følgende betragtninger:

               (1)

               Anvendelsen af Europa-Parlamentets og Rådets forordning (EF) nr. 1393/2007 af 13. november 2007 om forkyndelse i medlemsstaterne af retslige og udenretslige dokumenter i civile og kommercielle sager (forkyndelse af dokumenter) (2) blev udvidet til også at omfatte Danmark i henhold til artikel 3, stk. 2, i aftalen mellem Det Europæiske Fællesskab og Kongeriget Danmark om forkyndelse af retslige og udenretslige dokumenter i civile og kommercielle sager (3) (i det følgende benævnt »aftalen«), der blev indgået ved Rådets afgørelse 2006/326/EF (4).

               (2)

               I artikel 5, stk. 2, i aftalen bestemmes det, at Danmark afholder sig fra at indgå internationale aftaler, som kan berøre eller ændre anvendelsesområdet for forordning (EF) nr. 1393/2007, medmindre det sker efter aftale med Fællesskabet, og der er fundet tilfredsstillende ordninger med hensyn til forholdet mellem aftalen og den pågældende internationale aftale.

               (3)

               Hverken i aftalen eller i afgørelse 2006/326/EF er det fastsat, hvordan Fællesskabet skal give sit samtykke til Danmarks indgåelse af den pågældende internationale aftale.

               (4)

               Det er derfor nødvendigt at indføre en procedure til gennemførelse af artikel 5, stk. 2, i aftalen. Proceduren bør sikre, at der hurtigt kan træffes afgørelser om at give Fællesskabets samtykke.

               (5)

               Kommissionen bør, når Danmark har meddelt den, at landet agter at indgå en international aftale, vurdere overensstemmelsen mellem den pågældende aftale og forordning (EF) nr. 1393/2007, herunder fællesskabslovgivning, der berører nævnte forordning, og fastsætte eventuelle nødvendige ordninger. Da målet er at nå frem til en ensartet anvendelse af forordning (EF) nr. 1393/2007 i alle medlemsstater og i Danmark, bør Kommissionen sikre, at Danmark ikke indgår en specifik international aftale, hvis dette kunne berøre de betingelser, på hvilke Fællesskabet selv ville tiltræde den pågældende aftale, eller eventuelt ville bemyndige medlemsstaterne til at tiltræde den i Fællesskabets interesse. Hvis Fællesskabet allerede er part i den pågældende aftale, eller hvis Fællesskabet har bemyndiget medlemsstaterne til at blive parter i den i Fællesskabets interesse, bør Kommissionen foretage en mere begrænset vurdering for at kontrollere, at Danmark påtænker at tiltræde den internationale aftale på samme vilkår som Fællesskabet eller eventuelt medlemsstaterne med Fællesskabets bemyndigelse.

               (6)

               Afgørelse 2006/326/EF bør ændres i overensstemmelse hermed med henblik på at fastsætte en sådan procedure.

               (7)

               I medfør af artikel 3 i protokollen om Det Forenede Kongeriges og Irlands stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, deltager Det Forenede Kongerige og Irland i vedtagelsen og anvendelsen af denne afgørelse.

               (8)

               I medfør af artikel 1 og 2 i protokollen om Danmarks stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, deltager Danmark ikke i vedtagelsen af denne afgørelse, som ikke er bindende for og ikke finder anvendelse i Danmark —

         TRUFFET FØLGENDE AFGØRELSE:
   Eneste artikel
   Følgende artikler indsættes i afgørelse 2006/326/EF:

      »Artikel 1a
      1.   Med henblik på anvendelsen af artikel 5, stk. 2, i aftalen vurderer Kommissionen, inden den træffer afgørelse om at give Fællesskabets samtykke, om den internationale aftale, Danmark påtænker at indgå, ikke vil gøre aftalen ineffektiv og ikke vil underminere den korrekte anvendelse af den ordning, der er indført ved aftalens bestemmelser.
      2.   Kommissionen træffer en begrundet afgørelse inden 90 dage, efter at Danmark har meddelt, at landet agter at indgå den pågældende internationale aftale.
      Hvis den pågældende internationale aftale opfylder betingelserne i stk. 1, giver Kommissionen i sin afgørelse Fællesskabets samtykke i henhold til artikel 5, stk. 2, i aftalen.
      Artikel 1b
      Kommissionen orienterer medlemsstaterne om de internationale aftaler, som Danmark har fået bemyndigelse til at indgå i overensstemmelse med artikel 1a.«

      Udfærdiget i Bruxelles, den 30. november 2009.

            På Rådets vegne

         B. ASK

            Formand

      (1)  Udtalelse af 24.11.2009 (endnu ikke offentliggjort i EUT).

      (2)  EUT L 324 af 10.12.2007, s. 79.

      (3)  EUT L 300 af 17.11.2005, s. 55.

      (4)  EUT L 120 af 5.5.2006, s. 23.


title: 2007/857/EF: Rådets afgørelse af 8. november 2007 om ændring af bilag I til tiltrædelsesakten af 2005

text:
               29.12.2007

               DA

               Den Europæiske Unions Tidende

               L 347/3

      RÅDETS AFGØRELSE

   af 8. november 2007
   om ændring af bilag I til tiltrædelsesakten af 2005
   (2007/857/EF)
   RÅDET FOR DEN EUROPÆISKE UNION HAR —
   under henvisning til tiltrædelsesakten af 2005, især artikel 3, stk. 6,
   under henvisning til forslag fra Kommissionen, og
   ud fra følgende betragtninger:

               (1)

               I artikel 3, stk. 3, i tiltrædelsesakten af 2005 fastsættes det, at Republikken Bulgarien og Rumænien tiltræder de konventioner og protokoller, der er opført på listen i bilag I.

               (2)

               Medlemsstaterne undertegnede den 14. april 2005 en konvention om Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af konventionen om, hvilken lov der skal anvendes på kontraktlige forpligtelser, åbnet for undertegnelse i Rom den 19. juni 1980, samt af første og anden protokol vedrørende Domstolens fortolkning af denne konvention (1).

               (3)

               Det er hensigtsmæssigt, at Republikken Bulgarien og Rumænien tiltræder konventionen om, hvilken lov der skal anvendes på kontraktlige forpligtelser, åbnet for undertegnelse i Rom den 19. juni 1980, og den første og anden protokol vedrørende Domstolens fortolkning af denne konvention, som ændret ved konventionen af 14. april 2005. Denne konvention bør således tilføjes bilag I til tiltrædelsesakten af 2005 —

         TRUFFET FØLGENDE AFGØRELSE:
   Artikel 1
   I bilag I til tiltrædelsesakten af 2005, nr. 1, tilføjes følgende led:

               »—

               Konventionen af 14. april 2005 om Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af konventionen om, hvilken lov der skal anvendes på kontraktlige forpligtelser, åbnet for undertegnelse i Rom den 19. juni 1980, samt af første og anden protokol vedrørende Domstolens fortolkning af denne konvention (EUT C 169 af 8.7.2005, s. 1).«

         Artikel 2
   Denne afgørelse får virkning fra dagen efter offentliggørelsen i Den Europæiske Unions Tidende.

      Udfærdiget i Bruxelles, den 8. november 2007.

            På Rådets vegne

         R. PEREIRA

            Formand

      (1)  EUT C 169 af 8.7.2005, s. 1.


title: Rådets afgørelse af 15. juli 2013 om vedtagelse af Rådets holdning til forslag til Den Europæiske Unions ændringsbudget nr. 4 for regnskabsåret 2013

text:
               18.7.2013

               DA

               Den Europæiske Unions Tidende

               C 204/13

         RÅDETS AFGØRELSE
   af 15. juli 2013
   om vedtagelse af Rådets holdning til forslag til Den Europæiske Unions ændringsbudget nr. 4 for regnskabsåret 2013
   2013/C 204/07
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106a,
   under henvisning til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (1), særlig artikel 41, og
   ud fra følgende betragtninger:

               —

               Unionens budget for regnskabsåret 2013 blev endeligt vedtaget den 12. december 2012 (2).

               —

               Kommissionen forelagde den 29. april 2013 et forslag med et forslag til ændringsbudget nr. 4 til det almindelige budget for regnskabsåret 2013 —

         VEDTAGET DENNE AFGØRELSE:
   Eneste artikel
   Rådets holdning til forslaget til Den Europæiske Unions ændringsbudget nr. 4 for regnskabsåret 2013 blev vedtaget den 15. juli 2013.
   Den fuldstændige tekst kan læses eller hentes på Rådets websted: http://www.consilium.europa.eu

      Udfærdiget i Bruxelles, den 15. juli 2013.

            På Rådets vegne

         V. JUKNA

            Formand

      (1)  EUT L 298 af 26.10.2012, s. 1.

      (2)  EUT L 66 af 8.3.2013, s. 1, med berigtigelse i EUT L 134 af 18.5.2013, s. 21.


title: Rådets afgørelse (FUSP) 2015/2336 af 14. december 2015 om ændring af afgørelse 2010/279/FUSP om Den Europæiske Unions politimission i Afghanistan (EUPOL AFGHANISTAN)

text:
               15.12.2015

               DA

               Den Europæiske Unions Tidende

               L 329/16

         RÅDETS AFGØRELSE (FUSP) 2015/2336
   af 14. december 2015
   om ændring af afgørelse 2010/279/FUSP om Den Europæiske Unions politimission i Afghanistan (EUPOL AFGHANISTAN)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, artikel 42, stk. 4, og artikel 43, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Den 18. maj 2010 vedtog Rådet afgørelse 2010/279/FUSP (1) om Den Europæiske Unions politimission i Afghanistan (EUPOL AFGHANISTAN).

               (2)

               Den 17. december 2014 vedtog Rådet afgørelse 2014/922/FUSP (2), hvorved Rådet ændrede og forlængede afgørelse 2010/279/FUSP, idet Rådet navnlig forlængede EUPOL AFGANISTAN til den 31. december 2016 og fastsatte et finansielt referencegrundlag for perioden indtil den 31. december 2015.

               (3)

               Afgørelse 2010/279/FUSP bør ændres for at fastsætte et finansielt referencegrundlag for perioden fra den 1. januar 2016 til den 31. december 2016 —

         VEDTAGET DENNE AFGØRELSE:
   Artikel 1
   I afgørelse 2010/279/FUSP, artikel 13, stk. 1, tilføjes følgende afsnit:

      »Det finansielle referencegrundlag til dækning af udgifterne i forbindelse med EUPOL AFGHANISTAN for perioden fra den 1. januar 2016 til den 31. december 2016 udgør 43 650 000 EUR.«

   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 14. december 2015.

            På Rådets vegne

         F. MOGHERINI

            Formand

      (1)  Rådets afgørelse 2010/279/FUSP af 18. maj 2010 om Den Europæiske Unions politimission i Afghanistan (EUPOL AFGHANISTAN) (EUT L 123 af 19.5.2010, s. 4).

      (2)  Rådets afgørelse 2014/922/FUSP af 17. december 2014 om ændring og forlængelse af afgørelse 2010/279/FUSP om Den Europæiske Unions politimission i Afghanistan (EUPOL AFGHANISTAN) (EUT L 363 af 18.12.2014, s. 152).


title: Rådets afgørelse (EU) 2015/178 af 27. januar 2015 om den holdning, der skal indtages på vegne af Den Europæiske Union i Underudvalget vedrørende Sundheds- og Plantesundhedsforanstaltninger, Toldunderudvalget og Underudvalget vedrørende Geografiske Betegnelser, der er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side, for så vidt angår vedtagelsen af afgørelser i Underudvalget vedrørende Sundheds- og Plantesundhedsforanstaltninger, Toldunderudvalget og Underudvalget vedrørende Geografiske Betegnelser om deres forretningsordener

text:
               6.2.2015

               DA

               Den Europæiske Unions Tidende

               L 30/20

         RÅDETS AFGØRELSE (EU) 2015/178
   af 27. januar 2015
   om den holdning, der skal indtages på vegne af Den Europæiske Union i Underudvalget vedrørende Sundheds- og Plantesundhedsforanstaltninger, Toldunderudvalget og Underudvalget vedrørende Geografiske Betegnelser, der er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side, for så vidt angår vedtagelsen af afgørelser i Underudvalget vedrørende Sundheds- og Plantesundhedsforanstaltninger, Toldunderudvalget og Underudvalget vedrørende Geografiske Betegnelser om deres forretningsordener
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:

               (1)

               Ifølge artikel 464 i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side (»aftalen«) (1) kan dele af aftalen anvendes midlertidigt.

               (2)

               I artikel 3 i Rådets afgørelse 2014/492/EU (2) fastlægges det, hvilke dele af aftalen der kan anvendes midlertidigt, herunder bestemmelserne om nedsættelse og funktion af Underudvalget vedrørende Sundheds- og Plantesundhedsforanstaltninger (»SPS-Underudvalget«), Toldunderudvalget og Underudvalget vedrørende Geografiske Betegnelser (»GB-Underudvalget«).

               (3)

               Ifølge aftalens artikel 191, stk. 5, skal SPS-Underudvalget selv vedtage sin forretningsorden på dets første møde.

               (4)

               Ifølge aftalens artikel 200, stk. 3, litra e), skal Toldunderudvalget selv vedtage sin forretningsorden.

               (5)

               Ifølge aftalens artikel 306, stk. 3, skal GB-Underudvalget selv fastsætte sin forretningsorden.

               (6)

               Unionens holdning til de forretningsordener, der skal vedtages for disse underudvalg, skal derfor fastlægges —

         VEDTAGET DENNE AFGØRELSE:
   Artikel 1
   1.   Den holdning, der skal indtages på vegne af Unionen i Underudvalget vedrørende Sundhed og Plantesundhed, der er nedsat ved artikel 191 i aftalen, for så vidt angår vedtagelsen af forretningsordenen for SPS-Underudvalget, er baseret på det udkast til det nævnte underudvalgs afgørelse, der er knyttet til nærværende afgørelse.
   2.   Mindre tekniske ændringer af udkastet til afgørelse kan vedtages af repræsentanter for Unionen i SPS-Underudvalget uden yderligere afgørelse truffet af Rådet.
   Artikel 2
   1.   Den holdning, der skal indtages på vegne af Unionen i Toldunderudvalget, der er nedsat ved artikel 200 i aftalen, for så vidt angår vedtagelsen af forretningsordenen for Toldunderudvalget er baseret på det udkast til det nævnte underudvalgs afgørelse, der er knyttet til nærværende afgørelse.
   2.   Mindre tekniske ændringer af udkastet til afgørelse kan vedtages af repræsentanter for Unionen i Toldunderudvalget uden yderligere afgørelse truffet af Rådet.
   Artikel 3
   1.   Den holdning, der skal indtages på vegne af Unionen i Underudvalget vedrørende Geografiske Betegnelser, der er nedsat ved artikel 306 i aftalen, for så vidt angår vedtagelsen af forretningsordenen for GB-Underudvalget er baseret på det udkast til det nævnte underudvalgs afgørelse, der er knyttet nærværende afgørelse.
   2.   Mindre tekniske ændringer af udkastet til afgørelse kan vedtages af repræsentanter for Unionen i GB-Underudvalget uden yderligere afgørelse truffet af Rådet.
   Artikel 4
   Denne afgørelse træder i kraft på dagen for vedtagelsen.

      Udfærdiget i Bruxelles, den 27. januar 2015.

            På Rådets vegne

         J. REIRS

            Formand

      (1)  EUT L 260 af 30.8.2014, s. 4.

      (2)  Rådets afgørelse 2014/492/EU af 16. juni 2014 om undertegnelse på Den Europæiske Unions vegne og midlertidig anvendelse af associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side (EUT L 260 af 30.8.2014, s. 1).

      UDKAST TIL
      AFGØRELSE Nr. 1/2015 TRUFFET AF UNDERUDVALGET VEDRØRENDE SUNDHED OG PLANTESUNDHED EU-REPUBLIKKEN MOLDOVA
      af … 2015
      om vedtagelse af dets forretningsorden
      UNDERUDVALGET VEDRØRENDE SUNDHED OG PLANTESUNDHED EU-REPUBLIKKEN MOLDOVA HAR —
      under henvisning til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side (1) (»aftalen«), særlig artikel 191, og
      ud fra følgende betragtninger:

                  (1)

                  I overensstemmelse med aftalens artikel 464 er visse dele af aftalen blevet anvendt midlertidigt fra den 1. september 2014.

                  (2)

                  I henhold til aftalens artikel 191, stk. 2, skal Underudvalget vedrørende Sundhed og Plantesundhed (»SPS-Underudvalget«) behandle ethvert spørgsmål vedrørende aftalens kapitel 4 (Sundheds- og plantesundhedsmæssige foranstaltninger) i afsnit V (Handel og handelsrelaterede anliggender).

                  (3)

                  I henhold til aftalens artikel 191, stk. 5, skal SPS-Underudvalget selv vedtage sin forretningsorden —

            VEDTAGET DENNE AFGØRELSE:
      Artikel 1
      Forretningsordenen for SPS-Underudvalget som fastsat i bilaget vedtages hermed.
      Artikel 2
      Denne afgørelse træder i kraft på dagen for vedtagelsen.

         Udfærdiget i …

               På SPS-Underudvalgets vegne

               Formand

         (1)  EUT L 260 af 30.8.2014, s. 4.

         BILAG

            Forretningsorden for Underudvalget vedrørende Sundhed og Plantesundhed EU-Republikken Moldova

         Artikel 1
         Generelle bestemmelser
         1.   Underudvalget vedrørende Sundhed og Plantesundhed (»SPS-Underudvalget«), der er nedsat i henhold til artikel 191, stk. 1, i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side (»aftalen«), bistår Associeringsudvalget i dettes handelssammensætning, jf. aftalens artikel 438, stk. 4, (»Associeringsudvalget i dettes handelssammensætning«) i udførelsen af dets opgaver.
         2.   SPS-Underudvalget skal varetage de opgaver, der er fastsat i aftalens artikel 191, stk. 2, med henblik på målene i afsnit V, kapitel 4, som fastsat i aftalens artikel 176.
         3.   SPS-Underudvalget består af repræsentanter for Europa-Kommissionen og for Republikken Moldova med ansvar for sundhed og plantesundhed.
         4.   En repræsentant for Europa-Kommissionen eller Republikken Moldova med ansvar for sundhed og plantesundhed fungerer som formand for SPS-Underudvalget, jf. artikel 2.
         5.   Parterne i denne forretningsorden er defineret i aftalens artikel 461.
         Artikel 2
         Formandskab
         Parterne varetager på skift formandskabet for SPS-Underudvalget i en periode på 12 måneder. Første periode begynder på datoen for afholdelse af Associeringsudvalgets første møde og slutter den 31. december samme år.
         Artikel 3
         Møder
         1.   Medmindre andet er aftalt mellem parterne, mødes SPS-Underudvalget senest tre måneder efter aftalens ikrafttræden og herefter efter anmodning fra en af parterne, dog mindst én gang om året.
         2.   Formanden indkalder til møderne i SPS-Underudvalget, der afholdes på et sted og en dato, som aftales mellem parterne. Mødeindkaldelsen udsendes af formanden for SPS-Underudvalget senest 28 kalenderdage før mødet, medmindre parterne bestemmer andet.
         3.   Der vil så vidt muligt blive indkaldt til de ordinære møder i SPS-Underudvalget i god tid før det ordinære møde i Associeringsudvalget i dettes handelssammensætning.
         4.   Møderne i SPS-Underudvalget kan afholdes ved hjælp af teknologiske hjælpemidler som f.eks. video- og telekonference.
         5.   Mellem møderne kan SPS-Underudvalget også behandle spørgsmål pr. korrespondance.
         Artikel 4
         Delegationer
         Inden hvert møde underrettes parterne af SPS-Underudvalgets sekretariat om den planlagte sammensætning af hver enkelt parts delegation.
         Artikel 5
         Sekretariat
         1.   En embedsmand fra henholdsvis Europa-Kommissionen og Republikken Moldova fungerer sammen som sekretærer for SPS-Underudvalget og udfører sekretariatsopgaverne i fællesskab, idet de udviser gensidig tillid og samarbejdsvilje.
         2.   Sekretariat for Associeringsudvalget i dettes handelssammensætning underrettes om alle SPS-Underudvalgets afgørelser, udtalelser, henstillinger, rapporter og andre aftalte foranstaltninger.
         Artikel 6
         Korrespondance
         1.   Korrespondance stilet til SPS-Underudvalget sendes til sekretæren for en af parterne, som derpå underretter den anden sekretær.
         2.   SPS-Underudvalgets sekretariat sørger for, at al korrespondance stilet til SPS-Underudvalget videresendes til SPS-Underudvalgets formand og om nødvendigt rundsendes som dokumenter, jf. artikel 7.
         3.   Korrespondance fra formanden sendes af sekretariatet til parterne på vegne af formanden. Sådan korrespondance rundsendes om nødvendigt, jf. artikel 7.
         Artikel 7
         Dokumenter
         1.   Dokumenter rundsendes af SPS-Underudvalgets sekretærer.
         2.   Hver part sender sine dokumenter til sin sekretær. Sekretæren videresender dokumenterne til den anden parts sekretær.
         3.   Sekretæren for Unionen rundsender dokumenterne til de relevante repræsentanter for Unionen og sætter systematisk sekretæren for Republikken Moldova og sekretærerne for Associeringsudvalget i dettes handelssammensætning i kopi.
         4.   Sekretæren for Republikken Moldova rundsender dokumenterne til de relevante repræsentanter for Republikken Moldova og sætter systematisk sekretæren for Unionen og sekretærerne for Associeringsudvalget i dettes handelssammensætning i kopi.
         5.   Sekretærerne for SPS-Underudvalget fungerer som kontaktpunkter for udveksling af oplysninger, jf. aftalens artikel 184.
         Artikel 8
         Fortrolig behandling af oplysninger
         Møderne i SPS-Underudvalget er ikke offentlige, medmindre parterne bestemmer andet. Når en part indgiver oplysninger til SPS-Underudvalget, der er angivet som fortrolige, behandler den anden part disse oplysninger fortroligt.
         Artikel 9
         Dagsorden for møderne
         1.   SPS-Underudvalgets sekretariat udarbejder på grundlag af forslag fra parterne en foreløbig dagsorden for hvert møde samt et udkast til praktiske konklusioner, jf. artikel 10. Den foreløbige dagsorden skal indeholde de punkter, som en part ved fremlæggelse af relevante dokumenter senest 21 kalenderdage før mødedatoen har anmodet sekretariatet om at optage på dagsordenen.
         2.   Den foreløbige dagsorden rundsendes sammen med relevante dokumenter, jf. artikel 7, senest 15 kalenderdage før mødet.
         3.   Dagsordenen godkendes af SPS-Underudvalget ved hvert mødes begyndelse. Punkter, som ikke figurerer på den foreløbige dagsorden, kan optages på dagsordenen, hvis parterne er enige herom.
         4.   SPS-Underudvalgets formand kan ad hoc efter aftale med den anden part indbyde repræsentanter for andre af parternes organer eller uafhængige eksperter på et bestemt område til at deltage i SPS-Underudvalgets møder for at give oplysninger om bestemte emner. Parterne sikrer, at sådanne observatører eller eksperter respekterer krav om fortrolighed.
         5.   SPS-Underudvalgets formand kan efter aftale med parterne afkorte de i stk. 1 og 2 nævnte frister for at tage hensyn til særlige omstændigheder.
         Artikel 10
         Protokol og praktiske konklusioner
         1.   SPS-Underudvalgets sekretærer udarbejder sammen et udkast til protokol for hvert møde.
         2.   Protokollen indeholder i almindelighed for hvert punkt på dagsordenen oplysning om:

                     a)

                     en liste over mødedeltagere, en liste over embedsmænd, der ledsager dem, og en liste over eventuelle observatører eller eksperter, der deltager i mødet

                     b)

                     dokumentation, der er forelagt SPS-Underudvalget

                     c)

                     erklæringer, som et medlem af SPS-Underudvalget har anmodet om at få optaget i protokollen, og

                     d)

                     praktiske konklusioner fra mødet, jf. stk. 4.

               3.   Udkastet til protokol forelægges SPS-Underudvalget til godkendelse. Protokollen skal godkendes inden for 28 kalenderdage efter hvert møde i SPS-Underudvalget. Der sendes en kopi til hver af de i artikel 7 anførte adressater.
         4.   SPS-Underudvalgets sekretær for den part, der varetager SPS-Underudvalgets formandskab, udarbejder et udkast til praktiske konklusioner og rundsender det til parterne sammen med dagsordenen senest 15 kalenderdage før mødets begyndelse. I takt med at mødet skrider frem, ajourføres udkastet, således at SPS-Underudvalget ved mødets afslutning kan vedtage de praktiske konklusioner, der afspejler parternes opfølgende foranstaltninger, medmindre parterne har aftalt andet. Når de praktiske konklusioner er godkendt, vedlægges de protokollen, og deres gennemførelse tages op til revision på et senere møde i SPS-Underudvalget. SPS-Underudvalget vedtager til det formål en model, som gør det muligt at sammenholde de enkelte foranstaltninger med en bestemt frist.
         Artikel 11
         Afgørelser og henstillinger
         1.   SPS-Underudvalget har beføjelse til at vedtage afgørelser, udtalelser, henstillinger, rapporter og fælles foranstaltninger, jf. aftalens artikel 191. Vedtagelsen af sådanne afgørelser, udtalelser, henstillinger, rapporter og fælles foranstaltninger kræver enighed mellem parterne, efter at disse har gennemført deres respektive interne procedurer for vedtagelsen. Disse afgørelser er bindende for parterne, der træffer passende foranstaltninger for at gennemføre dem.
         2.   Enhver afgørelse, udtalelse, henstilling eller rapport undertegnes af SPS-Underudvalgets formand og autentificeres af SPS-Underudvalgets sekretærer. Formanden undertegner disse dokumenter i løbet af det møde, hvor den pågældende afgørelse, udtalelse, henstilling eller rapport vedtages, jf. dog stk. 3.
         3.   SPS-Underudvalget kan træffe afgørelser, fremsætte henstillinger eller vedtage udtalelser eller rapporter ved skriftlig procedure efter aftale mellem parterne, efter at disse har gennemført deres respektive interne procedurer for vedtagelsen. En skriftlig procedure består af udveksling af noter mellem sekretærerne, der handler efter parternes aftale. Til dette formål rundsendes forslaget, jf. artikel 7, inden for en frist på mindst 21 kalenderdage, og eventuelle forbehold eller ændringer skal tilkendegives inden for denne frist. Formanden kan efter aftale med parterne afkorte denne frist for at tage hensyn til særlige omstændigheder. Når teksten er vedtaget, undertegnes afgørelsen, udtalelsen, henstillingen eller rapporten af formanden, og den autentificeres af sekretærerne.
         4.   Retsakter vedtaget af SPS-Underudvalget betegnes henholdsvis »afgørelse«, »udtalelse«, »henstilling« eller »rapport«. Enhver afgørelse træder i kraft på dagen for vedtagelsen, medmindre andet fastsættes i afgørelsen.
         5.   Afgørelser, udtalelser, henstillinger og rapporter rundsendes til parterne.
         6.   Hver part kan træffe beslutning om at offentliggøre SPS-Underudvalgets afgørelser, udtalelser og henstillinger i deres respektive officielle tidender.
         Artikel 12
         Rapporter
         SPS-Underudvalget rapporterer til Associeringsudvalget i dettes handelssammensætning om sine aktiviteter og om aktiviteterne i de tekniske arbejdsgrupper eller de ad hoc-grupper, der er nedsat af SPS-Underudvalget. Rapporten forelægges Associeringsudvalget i dettes handelssammensætning 25 kalenderdage før dets ordinære årlige møde.
         Artikel 13
         Sprog
         1.   SPS-Underudvalgets arbejdssprog er engelsk og rumænsk.
         2.   Medmindre der træffes afgørelse om andet, vil SPS-Underudvalget basere sine forhandlinger på dokumenter, der er udarbejdet på disse sprog.
         Artikel 14
         Udgifter
         1.   Parterne afholder hver især de udgifter, der påløber i forbindelse med deltagelse i SPS-Underudvalget møder, såvel udgifter til personale, rejser og underhold som udgifter til postforsendelser og telekommunikation.
         2.   Udgifter i forbindelse med tilrettelæggelse af møder og reproduktion af dokumenter afholdes af den part, der er vært for mødet.
         3.   Udgifter til tolkning på møder og oversættelse af dokumenter til eller fra engelsk og rumænsk, jf. artikel 13, stk. 1, afholdes af den part, der er vært for mødet.
         Tolkning og oversættelse til eller fra andre sprog afholdes direkte af den anmodende part.
         Artikel 15
         Ændring af forretningsordenen
         Forretningsordenen kan ændres ved afgørelse truffet af SPS-Underudvalget i overensstemmelse med aftalens artikel 191, stk. 5.
         Artikel 16
         Tekniske arbejdsgrupper og ad hoc-grupper
         1.   SPS-Underudvalget kan ved en afgørelse i henhold til aftalens artikel 191, stk. 6, om nødvendigt nedsætte eller nedlægge tekniske arbejdsgrupper eller ad hoc-arbejdsgrupper, herunder videnskabelige grupper eller ekspertgrupper.
         2.   Medlemskab af ad hoc-grupperne er ikke begrænset til parternes repræsentanter. Parterne sikrer, at medlemmerne af alle grupper, der er nedsat af SPS-Underudvalget, respekterer alle passende krav om fortrolighed.
         3.   Medmindre parterne beslutter andet, arbejder grupper, der er nedsat af SPS-Underudvalget, under SPS-Underudvalget og aflægger rapport til dette.
         4.   Møder i arbejdsgrupperne kan afholdes efter behov personligt eller ved hjælp af video- eller audiokonference.
         5.   Ved rundsending af relevant korrespondance, dokumenter og kommunikation, der vedrører arbejdsgruppernes aktiviteter, modtager SPS-Underudvalgets sekretariat en kopi.
         6.   Arbejdsgrupperne har beføjelse til at fremsætte skriftlige henstillinger til SPS-Underudvalget. Henstillingerne kræver enighed i arbejdsgruppen og meddeles SPS-Underudvalgets formand, som rundsender henstillingerne, jf. artikel 7.
         7.   Medmindre andet er fastsat i nærværende artikel, finder denne forretningsorden tilsvarende anvendelse for alle tekniske arbejdsgrupper eller ad hoc-arbejdsgrupper, der er nedsat af SPS-Underudvalget. Henvisninger til Associeringsudvalget i dettes handelssammensætning forstås som henvisninger til SPS-Underudvalget.

      UDKAST TIL
      AFGØRELSE Nr. 1/2015 TRUFFET AF TOLDUNDERUDVALGET EU-REPUBLIKKEN MOLDOVA
      af … 2015
      om vedtagelse af dets forretningsorden
      TOLDUNDERUDVALGET EU-REPUBLIKKEN MOLDOVA HAR —
      under henvisning til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side (1) (»aftalen«), særlig artikel 200, og
      ud fra følgende betragtninger:

                  (1)

                  I overensstemmelse med aftalens artikel 464 er visse dele af aftalen blevet anvendt midlertidigt fra den 1. september 2014.

                  (2)

                  I henhold til aftalens artikel 200 skal Toldunderudvalget overvåge gennemførelsen og forvaltningen af aftalens kapitel 5 (Told og handelslettelser) i afsnit V (Handel og handelsrelaterede anliggender)

                  (3)

                  I henhold til aftalens artikel 200, stk. 3, litra e), skal Toldunderudvalget selv vedtage sin forretningsorden —

            VEDTAGET DENNE AFGØRELSE:
      Artikel 1
      Forretningsordenen for Toldunderudvalget som fastsat i bilaget vedtages hermed.
      Artikel 2
      Denne afgørelse træder i kraft på dagen for vedtagelsen.

         Udfærdiget i …

               På Toldunderudvalgets vegne

               Formand

         (1)  EUT L 260 af 30.8.2014, s. 4.

         BILAG

            Forretningsorden for Toldunderudvalget EU-Republikken Moldova

         Artikel 1
         Generelle bestemmelser
         1.   Toldunderudvalget, der er nedsat i henhold til artikel 200, stk. 1, i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side (»aftalen«), udfører sine opgaver i henhold til aftalens artikel 200, stk. 2 og 3.
         2.   Toldunderudvalget består af repræsentanter for Europa-Kommissionen og for Republikken Moldova med ansvar for told og toldrelaterede spørgsmål.
         3.   En repræsentant for Europa-Kommissionen eller Republikken Moldova med ansvar for told og toldrelaterede spørgsmål fungerer som formand, jf. artikel 2.
         4.   Parterne i denne forretningsorden er defineret i aftalens artikel 461.
         Artikel 2
         Formandskab
         Parterne varetager på skift formandskabet for Toldunderudvalget i en periode på 12 måneder. Første periode begynder på datoen for afholdelse af Associeringsudvalgets første møde og slutter den 31. december samme år.
         Artikel 3
         Møder
         1.   Medmindre andet er aftalt mellem parterne, mødes Toldunderudvalget en gang om året eller efter anmodning fra en af parterne.
         2.   Formanden indkalder til møderne i Toldunderudvalget, der afholdes på et sted og en dato, som aftales mellem parterne. Mødeindkaldelsen udsendes af formanden for Toldunderudvalget senest 28 kalenderdage før mødet, medmindre parterne bestemmer andet.
         3.   Møderne i Toldunderudvalget kan afholdes ved hjælp af teknologiske hjælpemidler som f.eks. video- og telekonference.
         4.   Mellem møderne kan Toldunderudvalget også behandle spørgsmål pr. korrespondance.
         Artikel 4
         Delegationer
         Inden hvert møde underrettes parterne af Toldunderudvalgets sekretariat om den planlagte sammensætning af hver enkelt parts delegation.
         Artikel 5
         Sekretariat
         1.   En embedsmand med ansvar for told og toldrelaterede spørgsmål fra henholdsvis Europa-Kommissionen og Republikken Moldova fungerer sammen som sekretærer for Toldunderudvalget og udfører sekretariatsopgaverne i fællesskab, idet de udviser gensidig tillid og samarbejdsvilje.
         2.   Sekretariat for Associeringsudvalget i dettes handelssammensætning, jf. aftalens artikel 438, stk. 4, (»Associeringsudvalget i dettes handelssammensætning«) underrettes om alle Toldunderudvalgets afgørelser, udtalelser, henstillinger, rapporter og andre aftalte foranstaltninger.
         Artikel 6
         Korrespondance
         1.   Korrespondance stilet til Toldunderudvalget sendes til sekretæren for en af parterne, som derpå underretter den anden sekretær.
         2.   Toldunderudvalgets sekretariat sørger for, at al korrespondance stilet til Toldunderudvalget videresendes til Toldunderudvalgets formand og om nødvendigt rundsendes som dokumenter, jf. artikel 7.
         3.   Korrespondance fra formanden sendes af sekretariatet til parterne på vegne af formanden. Sådan korrespondance rundsendes om nødvendigt, jf. artikel 7.
         Artikel 7
         Dokumenter
         1.   Dokumenter rundsendes af Toldunderudvalgets sekretærer.
         2.   Hver part sender sine dokumenter til sin sekretær. Sekretæren videresender dokumenterne til den anden parts sekretær.
         3.   Sekretæren for Unionen rundsender dokumenterne til de relevante repræsentanter for Unionen og sætter systematisk sekretæren for Republikken Moldova i kopi ved sådan korrespondance. Sekretæren for Unionen sender en kopi af de endelige dokumenter til sekretærerne for Associeringsudvalget i dettes handelssammensætning.
         4.   Sekretæren for Republikken Moldova rundsender dokumenterne til de relevante repræsentanter for Republikken Moldova og sætter systematisk sekretæren for Unionen i kopi ved sådan korrespondance. Sekretæren for Republikken Moldova sender en kopi af de endelige dokumenter til sekretærerne for Associeringsudvalget i dettes handelssammensætning.
         Artikel 8
         Fortrolig behandling af oplysninger
         Møderne i Toldunderudvalget er ikke offentlige, medmindre parterne bestemmer andet. Når en part indgiver oplysninger til Toldunderudvalget, der er angivet som fortrolige, behandler den anden part disse oplysninger fortroligt.
         Artikel 9
         Dagsorden for møderne
         1.   Toldunderudvalgets sekretariat udarbejder på grundlag af forslag fra parterne en foreløbig dagsorden for hvert møde. Den foreløbige dagsorden skal indeholde de punkter, som en part ved fremlæggelse af relevante dokumenter senest 21 kalenderdage før mødedatoen har anmodet sekretariatet om at optage på dagsordenen.
         2.   Den foreløbige dagsorden rundsendes sammen med relevante dokumenter, jf. artikel 7, senest 15 kalenderdage før mødet.
         3.   Dagsordenen godkendes af Toldunderudvalget ved hvert mødes begyndelse. Punkter, som ikke figurerer på den foreløbige dagsorden, kan optages på dagsordenen, hvis parterne er enige herom.
         4.   Toldunderudvalgets formand kan ad hoc efter aftale med parterne indbyde repræsentanter for andre af parternes organer eller uafhængige eksperter på et bestemt område til at deltage i møderne for at give oplysninger om bestemte emner. Parterne sikrer, at sådanne observatører eller eksperter respekterer krav om fortrolighed.
         5.   Toldunderudvalgets formand kan efter aftale med parterne afkorte de i stk. 1 og 2 nævnte frister for at tage hensyn til særlige omstændigheder.
         Artikel 10
         Protokol og praktiske konklusioner
         1.   Toldunderudvalgets sekretær for den part, der varetager Toldunderudvalgets formandskab, udarbejder et udkast til protokol indeholdende praktiske konklusioner for hvert møde.
         2.   Udkastet til protokol indeholdende de praktiske konklusioner forelægges Toldunderudvalget til godkendelse. Udkastet til protokollen skal godkendes inden for 28 kalenderdage efter hvert møde i Toldunderudvalget. Der sendes en kopi til hver af de i artikel 7 anførte adressater.
         Artikel 11
         Afgørelser og henstillinger
         1.   Toldunderudvalget har beføjelse til at vedtage praktiske ordninger, foranstaltninger, afgørelser og henstillinger, jf. aftalens artikel 200. Vedtagelsen af sådanne praktiske ordninger, foranstaltninger, afgørelser og henstillinger kræver enighed mellem parterne, efter at disse har gennemført deres respektive interne procedurer for vedtagelsen. Disse afgørelser er bindende for parterne, der træffer passende foranstaltninger for at gennemføre dem.
         2.   Enhver afgørelse eller henstilling undertegnes af Toldunderudvalgets formand og autentificeres af Toldunderudvalgets sekretærer. Formanden undertegner disse dokumenter i løbet af det møde, hvor den pågældende beslutning eller henstilling vedtages, jf. dog stk. 3.
         3.   Toldunderudvalget kan træffe afgørelser eller fremsætte henstillinger ved skriftlig procedure efter aftale mellem parterne, efter at disse har gennemført deres respektive interne procedurer for vedtagelsen. En skriftlig procedure består af udveksling af noter mellem sekretærerne, der handler efter aftale mellem parterne. Til dette formål rundsendes forslaget, jf. artikel 7, inden for en frist på mindst 21 kalenderdage, og eventuelle forbehold eller ændringer skal tilkendegives inden for denne frist. Formanden kan efter aftale med parterne afkorte denne frist for at tage hensyn til særlige omstændigheder. Når teksten er vedtaget, undertegnes afgørelsen eller henstillingen af formanden, og den autentificeres af sekretærerne.
         4.   Retsakter vedtaget af Toldunderudvalget betegnes henholdsvis »afgørelse« eller »henstilling«. Enhver afgørelse træder i kraft på dagen for vedtagelsen, medmindre andet fastsættes i beslutningen.
         5.   Afgørelser og henstillinger rundsendes til parterne.
         6.   Hver part kan træffe beslutning om at offentliggøre Toldunderudvalgets afgørelser og henstillinger i deres respektive officielle tidender.
         Artikel 12
         Rapporter
         Toldunderudvalget rapporterer til Associeringsudvalget i dettes handelssammensætning ved hvert ordinært årligt møde i Associeringsudvalget i dettes handelssammensætning.
         Artikel 13
         Sprog
         1.   Toldunderudvalgets arbejdssprog er engelsk og rumænsk.
         2.   Medmindre der træffes afgørelse om andet, vil Toldunderudvalget basere sine forhandlinger på dokumenter, der er udarbejdet på disse sprog.
         Artikel 14
         Udgifter
         1.   Parterne afholder hver især de udgifter, der påløber i forbindelse med deltagelse i Toldunderudvalget møder, såvel udgifter til personale, rejser og underhold som udgifter til postforsendelser og telekommunikation.
         2.   Udgifter i forbindelse med tilrettelæggelse af møder og reproduktion af dokumenter afholdes af den part, der er vært for mødet.
         3.   Udgifter til tolkning på møder og oversættelse af dokumenter til eller fra engelsk og rumænsk, jf. artikel 13, stk. 1, afholdes af den part, der er vært for mødet.
         Tolkning og oversættelse til eller fra andre sprog afholdes direkte af den anmodende part.
         Artikel 15
         Ændring af forretningsordenen
         Forretningsordenen kan ændres ved afgørelse truffet af Toldunderudvalget i overensstemmelse med aftalens artikel 200, stk. 3, litra e).

      UDKAST TIL
      AFGØRELSE Nr. 1/2015 TRUFFET AF UNDERUDVALGET VEDRØRENDE GEOGRAFISKE BETEGNELSER EU-REPUBLIKKEN MOLDOVA
      af … 2015
      om vedtagelse af dets forretningsorden
      UNDERUDVALGET VEDRØRENDE GEOGRAFISKE BETEGNELSER EU-REPUBLIKKEN MOLDOVA HAR —
      under henvisning til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side (1) (»aftalen«), særlig artikel 306, og
      ud fra følgende betragtninger:

                  (1)

                  I overensstemmelse med aftalens artikel 464 er visse dele af aftalen blevet anvendt midlertidigt fra den 1. september 2014.

                  (2)

                  I henhold til aftalens artikel 306 skal Underudvalget vedrørende Geografiske Betegnelser (»GB-Underudvalget«) overvåge udviklingen af aftalen for så vidt angår geografiske betegnelser og fungere som et forum for samarbejde og dialog om geografiske betegnelser.

                  (3)

                  I henhold til aftalens artikel 306, stk. 3, skal GB-Underudvalget selv fastsætte sin forretningsorden —

            VEDTAGET DENNE AFGØRELSE:
      Artikel 1
      Forretningsordenen for GB-Underudvalget som fastsat i bilaget vedtages hermed.
      Artikel 2
      Denne afgørelse træder i kraft på dagen for vedtagelsen.

         Udfærdiget i …

               På GB-Underudvalgets vegne

               Formand

         (1)  EUT L 260 af 30.8.2014, s. 4.

         BILAG

            Forretningsorden for GB-Underudvalget EU-Republikken Moldova

         Artikel 1
         Generelle bestemmelser
         1.   Underudvalget vedrørende Geografiske Betegnelser (»GB-Underudvalget«), der er nedsat i henhold til artikel 306 i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side (»aftalen«), bistår Associeringsudvalget i dettes handelssammensætning, jf. aftalens artikel 438, stk. 4, (»Associeringsudvalget i dettes handelssammensætning«) i udførelsen af dets opgaver.
         2.   GB-Underudvalget udfører sine opgaver som fastsat i aftalens artikel 306.
         3.   GB-Underudvalget består af repræsentanter for Europa-Kommissionen og for Republikken Moldova med ansvar for geografiske betegnelser.
         4.   Hver part udpeger sin egen delegationsleder, der fungerer som kontaktperson for alle spørgsmål vedrørende GB-Underudvalget.
         5.   Delegationslederne fungerer som GB-Underudvalgets formand i overensstemmelse med artikel 2.
         6.   Hver delegationsleder kan uddelegere alle eller en del af delegationslederens opgaver til en udpeget stedfortræder, hvorefter alle henvisninger til delegationslederen også skal forstås som henvisninger til den udpegede stedfortræder.
         7.   Parterne i denne forretningsorden er defineret i aftalens artikel 461.
         Artikel 2
         Formandskab
         Parterne varetager på skift formandskabet for GB-Underudvalget i en periode på 12 måneder. Første periode begynder på datoen for afholdelse af Associeringsudvalgets første møde og slutter den 31. december samme år.
         Artikel 3
         Møder
         1.   Medmindre andet er aftalt mellem parterne, mødes GB-Underudvalget efter anmodning fra en af parterne skiftevis i Unionen og i Republikken Moldova og under alle omstændigheder senest 90 kalenderdage, efter at anmodningen er fremsat.
         2.   Formanden indkalder til møderne i GB-Underudvalget, der afholdes på et sted og en dato, som aftales mellem parterne. Mødeindkaldelsen udsendes af formanden for GB-Underudvalget senest 28 kalenderdage før mødet, medmindre parterne bestemmer andet.
         3.   Der vil så vidt muligt blive indkaldt til de ordinære møder i GB-Underudvalget i god tid før det ordinære møde i Associeringsudvalget i dettes handelssammensætning.
         4.   Hvis parterne er enige, kan møderne i GB-Underudvalget undtagelsesvist afholdes ved hjælp af teknologiske hjælpemidler som f.eks. videokonference.
         Artikel 4
         Delegationer
         Inden hvert møde underrettes parterne af GB-Underudvalgets sekretariat om den planlagte sammensætning af hver enkelt parts delegation.
         Artikel 5
         Sekretariat
         1.   En embedsmand fra henholdsvis Europa-Kommissionen og Republikken Moldova, der udpeges af delegationslederne, fungerer sammen som sekretærer for GB-Underudvalget og udfører sekretariatsopgaverne i fællesskab, idet de udviser gensidig tillid og samarbejdsvilje.
         2.   Sekretariat for Associeringsudvalget i dettes handelssammensætning underrettes om alle GB-Underudvalgets afgørelser, rapporter og andre aftalte foranstaltninger.
         Artikel 6
         Korrespondance
         1.   Korrespondance stilet til GB-Underudvalget sendes til sekretæren for en af parterne, som derpå underretter den anden sekretær.
         2.   GB-Underudvalgets sekretariat sørger for, at al korrespondance stilet til GB-Underudvalget videresendes til GB-Underudvalgets formand og om nødvendigt rundsendes som dokumenter, jf. artikel 7.
         3.   Korrespondance fra formanden sendes af sekretariatet til parterne på vegne af formanden. Sådan korrespondance rundsendes om nødvendigt, jf. artikel 7.
         Artikel 7
         Dokumenter
         1.   Dokumenter rundsendes af GB-Underudvalgets sekretærer.
         2.   Hver part sender sine dokumenter til sin sekretær. Sekretæren videresender dokumenterne til den anden parts sekretær.
         3.   Sekretæren for Unionen rundsender dokumenterne til de relevante repræsentanter for Unionen og sætter systematisk sekretæren for Republikken Moldova og sekretærerne for Associeringsudvalget i dettes handelssammensætning i kopi.
         4.   Sekretæren for Republikken Moldova rundsender dokumenterne til de relevante repræsentanter for Republikken Moldova og sætter systematisk sekretæren for Unionen og sekretærerne for Associeringsudvalget i dettes handelssammensætning i kopi.
         Artikel 8
         Fortrolig behandling af oplysninger
         Møderne i GB-Underudvalget er ikke offentlige, medmindre parterne bestemmer andet. Når en part indgiver oplysninger til GB-Underudvalget, der er angivet som fortrolige, behandler den anden part disse oplysninger fortroligt.
         Artikel 9
         Dagsorden for møderne
         1.   GB-Underudvalgets sekretariat udarbejder på grundlag af forslag fra parterne en foreløbig dagsorden for hvert møde samt et udkast til praktiske konklusioner, jf. artikel 10. Den foreløbige dagsorden skal indeholde de punkter, som en part ved fremlæggelse af relevante dokumenter senest 21 kalenderdage før mødedatoen har anmodet sekretariatet om at optage på dagsordenen.
         2.   Den foreløbige dagsorden rundsendes sammen med relevante dokumenter, jf. artikel 7, senest 15 kalenderdage før mødet.
         3.   Dagsordenen vedtages af formanden og den anden delegationsleder ved hvert mødes begyndelse. Punkter, som ikke figurerer på den foreløbige dagsorden, kan optages på dagsordenen, hvis parterne er enige herom.
         4.   GB-Underudvalgets formand kan ad hoc efter aftale med den anden part indbyde repræsentanter for andre af parternes organer eller uafhængige eksperter på et bestemt område til at deltage i møderne for at give oplysninger om bestemte emner. Parterne sikrer, at sådanne observatører eller eksperter respekterer krav om fortrolighed.
         5.   GB-Underudvalgets formand kan efter aftale med parterne afkorte de i stk. 1 og 2 nævnte frister for at tage hensyn til særlige omstændigheder.
         Artikel 10
         Protokol og praktiske konklusioner
         1.   GB-Underudvalgets sekretærer udarbejder sammen et udkast til protokol for hvert møde.
         2.   Protokollen indeholder i almindelighed for hvert punkt på dagsordenen oplysning om:

                     a)

                     en liste over mødedeltagere, en liste over embedsmænd, der ledsager dem, og en liste over eventuelle observatører eller eksperter, der deltager i mødet

                     b)

                     dokumentation, der er forelagt GB-Underudvalget

                     c)

                     erklæringer, som et medlem af GB-Underudvalget har anmodet om at få optaget i protokollen, og

                     d)

                     om nødvendigt de praktiske konklusioner fra mødet, jf. stk. 4.

               3.   Udkastet til protokol forelægges GB-Underudvalget til godkendelse. Protokollen og de praktiske konklusioner skal godkendes inden for 28 kalenderdage efter hvert møde i GB-Underudvalget. Der sendes en kopi til hver af de i artikel 7 anførte adressater.
         4.   GB-Underudvalgets sekretær for den part, der varetager formandskabet for GB-Underudvalget, udarbejder et udkast til praktiske konklusioner og rundsender det til parterne sammen med dagsordenen senest 15 kalenderdage før mødets begyndelse. I takt med at mødet skrider frem, ajourføres udkastet, således at GB-Underudvalget ved mødets afslutning kan vedtage de praktiske konklusioner, der afspejler parternes opfølgende foranstaltninger, medmindre parterne har aftalt andet. Når de praktiske konklusioner er godkendt, vedlægges de protokollen, og deres gennemførelse tages op til revision på et senere møde i GB-Underudvalget. GB-Underudvalget vedtager til det formål en model, som gør det muligt at sammenholde de enkelte foranstaltninger med en bestemt frist.
         Artikel 11
         Afgørelser
         1.   GB-Underudvalget har beføjelse til at vedtage afgørelser i de i aftalens artikel 306, stk. 4, nævnte tilfælde. Vedtagelsen af sådanne afgørelser kræver enighed mellem parterne, efter at disse har gennemført deres respektive interne procedurer for vedtagelsen. Disse afgørelser er bindende for parterne, der træffer passende foranstaltninger for at gennemføre dem.
         2.   Enhver afgørelse undertegnes af GB-Underudvalgets formand og autentificeres af GB-Underudvalgets sekretærer. Formanden undertegner disse dokumenter i løbet af det møde, hvor den pågældende afgørelse vedtages, jf. dog stk. 4.
         3.   GB-Underudvalget kan træffe afgørelser eller vedtage rapporter ved skriftlig procedure efter aftale mellem parterne, efter at disse har gennemført deres respektive interne procedurer for vedtagelsen. En skriftlig procedure består af udveksling af noter mellem sekretærerne, der handler efter aftale mellem parterne. Til dette formål rundsendes forslagets ordlyd, jf. artikel 7, inden for en frist på mindst 21 kalenderdage, og eventuelle forbehold eller ændringer skal tilkendegives inden for denne frist. Formanden kan efter aftale med parterne afkorte denne frist for at tage hensyn til særlige omstændigheder. Når teksten er vedtaget, undertegnes afgørelsen eller rapporten af formanden, og den autentificeres af sekretærerne.
         4.   Retsakter vedtaget af GB-Underudvalget betegnes henholdsvis »afgørelse« eller »rapport«. Enhver afgørelse træder i kraft på dagen for vedtagelsen, medmindre andet fastsættes i beslutningen.
         5.   Afgørelser rundsendes til parterne.
         6.   Hver part kan beslutte at offentliggøre GB-Underudvalgets afgørelser i deres respektive officielle tidende.
         Artikel 12
         Rapporter
         GB-Underudvalget rapporterer om sit virke til Associeringsudvalget i dettes handelssammensætning ved hvert ordinært årligt møde i sidstnævnte udvalg.
         Artikel 13
         Sprog
         1.   GB-Underudvalgets arbejdssprog er engelsk og rumænsk.
         2.   Medmindre der træffes afgørelse om andet, vil GB-Underudvalget basere sine forhandlinger på dokumenter, der er udarbejdet på disse sprog.
         Artikel 14
         Udgifter
         1.   Parterne afholder hver især de udgifter, der påløber i forbindelse med deltagelse i GB-Underudvalget møder, såvel udgifter til personale, rejser og underhold som udgifter til postforsendelser og telekommunikation.
         2.   Udgifter i forbindelse med tilrettelæggelse af møder og reproduktion af dokumenter afholdes af den part, der er vært for mødet.
         3.   Udgifter til tolkning på møder og oversættelse af dokumenter til eller fra engelsk og rumænsk, jf. artikel 13, stk. 1, afholdes af den part, der er vært for mødet.
         Tolkning og oversættelse til eller fra andre sprog afholdes direkte af den anmodende part.
         Artikel 15
         Ændring af forretningsordenen
         Forretningsordenen kan ændres ved afgørelse truffet af GB-Underudvalget i overensstemmelse med aftalens artikel 306, stk. 3.